มือขึ้น
โดย...ทีมข่าวการเงินโพสต์ทูเดย์
29 ต.ค. 2565

โดย...ทีมข่าวการเงินโพสต์ทูเดย์
หลังจาก มงคล ลีลาธรรม เข้ามาเป็นกรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) ได้สักพักใหญ่ ก็ทำผลงานเข้าตาทั้งงานขององค์กรและงานของส่วนรวม
ในแง่งานขององค์กร ก็ฟื้นฟูฐานะของแบงก์ได้ชนิดติดจรวดดีวันดีคืน จนกระทรวงการคลังจะเสนอซูเปอร์บอร์ดที่มี พล.อ.ประยุทธ์ จันทร์โอชา เป็นประธาน ให้ปล่อยเอสเอ็มอีออกจากแผนฟื้นฟูในเร็วๆ วันนี้ 
สำหรับงานส่วนรวมก็เป็นควันหลงงานตลาดนัดคลองผดุง ที่คลังเป็นเจ้าภาพจัดงานและมีหัวเรือใหญ่ที่สำคัญของเอสเอ็มอี โดยเอ็มดีมงคลสั่งสินค้าของลูกค้าธนาคารมาขายราคาถูก สร้างความคึกคักให้กับงานยกใหญ่ ไม่ว่าจะเป็นน้ำมันพืชราคาขวดละครึ่งร้อยมาขายให้ราคา 10 บาท จนแถวคนรอคิวเป็นหางว่าว
หรือนำไข่เค็มมาขายฟองละบาท รวมถึงข้าวหน้าเป็ดจากภัตตาคารชื่อดังราคากล่องละกว่าครึ่งร้อยก็มาขายกล่องละ 10 บาท
เสียดายหากมากวันกว่านี้ท่านเอ็มดีเอสเอ็มอีแบงก์จะขนมาแจกมากกว่านี้ เพราะซื้อของลูกค้าธนาคารมาแจกประชาชนได้หลายเด้ง ลูกค้าได้เงิน ประชาชนได้ของถูก และแบงก์ก็ได้บุญไปด้วย